Arhitectura 


Arhitectura sătească — în ale cărei construcţii se foloseau, şi în această epocă, aproape exclusiv, 
lemnul, nuielele împletite lipite cu lut și chirpiciul — ne este cunoscută aproape numai indirect, 
pe temeiul izvoarelor istorice, Ni s-a păstrat însă, de la mijlocul secolului al XVI-lea (1557), 
o biserică țărănească de lemn — azi biserica de cimitir din satul Marița — cel mai vechi edificiu 
construit din acest material ce ne e cunoscut pînă azi în Țara Românească și pe pămîntul 
românesc în genere 1. Monumentele religioase rurale de acest fel, chiar cînd au dimensiuni 
minuscule, par a fi fost, de cele mai multe ori, construite cu resursele obștii de țărani — 
liberi sau aserviţi — a întregului sat. 

Arhitectura tirgurilor rămîne — tot după știrile date de izvoarele istorice — încă destul de 
puţin diferențiată de cea sătească, Deși cele mai multe edificii din tirguri continuă a fi de lemn, 
ele erau, îndeobște, de dimensiuni ceva mai mari decît locuinţele din sate și se înălțau, 
de obicei, deasupra unor privnițe zidite, menite să adăpostească nu numai proviziile, ci și 
materiale ce urmau a fi prelucrate și mărfuri. În cuprinsul tirgurilor, alături de biserici de 
curte și de cele ale unor din ce în ce mai numeroase mănăstiri şi metoace, sînt acum amintite 
şi unele biserici de mir. Din nefericire, acestea au suferit ulterior numeroase distrugeri și 
refaceri, astfel că, în privința aspectului lor originar, sîntem încă și mai puţin informați 
decit asupra situației lor juridice și asupra ctitorilor lor (de obicei, boieri). În orașele reședințe 
ale domnilor, «curtea» acestora (vast complex de locuinţe, lăcașuri de cult și acareturi, cuprinse, 
toate, într-o incintă destul de slab fortificată) nu pare să fi fost vreodată ordonată după un 
plan raţional prestabilit și, ca urmare — indiferent de valoarea artistică a fiecăruia dintre ele- 
mentele din cuprinsul său, luat în parte — aspectul ansamblului nu putea fi decit, cel mult, 
pitoresc. O caracteristică net urbană a tirgurilor — menționată, pentru cîteva din ele (Buzău, 
Bucureşti) în documentele vremii— o constituie existența « pazarului», alături de magazi- 
nele-atelierele căruia nu puteau lipsi unele clădiri de folosință obştească, precum erau, 
desigur, hanurile şi (după obiceiurile orientale ce începeau acum să prindă din ce în ce mai 
mult în Țara Românească) băile, acestea din urmă constatate documentar. Tirgurile nu apar 
niciodată înconjurate de incinte de ziduri — ca, de pildă, în Transilvania vecină — ci, cel 
mult, de şanţuri şi pălănci (palisade). 

Despre altfel de construcţii militare nu mai putea, bineînțeles, să fie vorba, într-o vreme în care 
țara era condusă de domni, fie exponenţi ai partidei marilor feudali, fie simple instrumente 
ale exploatării otomane; asemenea construcţii ar fi reprezentat, pentru marii feudali, o amenin- 
țare, iar pentru Poartă, un motiv de a suspecta pe domn de veleităţi de independenţă. 

În ce priveşte arhitectura legată de viaţă feudalilor mari și mici, deși despre «curţile» acestora 
se aminteşte în izvoare, cercetările arheologice în curs nu au ajuns să ne poată oferi date 
amănunțite asupra vreuneia care să poată fi cert atribuită acestei epoci. Știm însă, de la un 


1 Pentru construcţiile religioase de lemn și tipurile lor, vezi, în acest volum, capitolul «Arta populară». 

călător pe la noi, că, în 1574, chiar casele domnești din cuprinsul « Curţii Vechi» din Bucu- 
zeşti erau de lemn lipit cu lut, astfel încît putem bănui că, cel puţin în marea lor majoritate, 
locuinţele feudalilor nu vor fi fost din materiale durabile, Este, de altfel, și ceea ce reiese din 
spusele altui călător care, traversind în 1585 țara de la Rucăr la Giurgiu, observă că, excepție 
făcînd doar «castelul» de la București Ge Curtea-Veche») şi un palat, «mic, dar frumos și 
măreț», înălțat cu puţin mai înainte de către Petru Vodă Cercel la Tirgovişte, «în toată 
ţara nu e (vreo) clădire de piatră, decit doar bisericile și mănăstirile ce sînt aci foarte frumoase», 
Nu știm dacă, în cei 11 ani ce despart cele două știri sus amintite, « castelul» de la Curtea 
Veche fusese, într-adevăr, refăcut în zidărie și este sigur că în țară au existat și alte 
construcții laice de zid decît cele prezentate ca excepții de către acest din urmă călător. 
Astfel, cercetări arheologice recente au dovedit că, mult mai vechi decit restul complexului, 
« casele egumenești» de la mănăstirea Strehaia, din care nu ni s-au păstrat decit beciurile, 
erau locuite la mijlocul secolului al XVI-lea, putind data deci din vremea de strălucire a fami- 
liei Craioveştilor, despre care tradiția (înregistrată de « Letopiseţul Cantacuzinesc ») amin- 
tește că ar fi avut curți în acea localitate. Tot din aceeași epocă (a doua jumătate a secolului 
al XV-lea — primele decenii ale celui următor) datează, cum au dovedit-o cercetări încă în 
curs, pivnițele splendid concepute și realizate ale palatului domnesc de la Curtea Veche 
cunoscute numai parţial din cercetări anterioare. Din nefericire nici aci, nici la Strehaia, nu 
putem face, deocamdată, decit vagi ipoteze asupra părţilor de clădire de deasupra nivelului 
solului. 

Astfel, deși nu reprezintă decît o mică parte din numărul edificiilor de cult zidite în această 
vreme și deși aparțin, aproape toate, unci singure categorii (aceea a bisericilor de mănăstiri 
şi schituri) 1, cele cam treizeci și cinci de monumente religioase ce ni s-au păstrat din tot 
cursul secolului al XVI-lea, rămîn singura sursă pentru cunoașterea, atît a dezvoltării artei 
construcţiei, cît și a legăturilor acesteia cu viața societății vremii. 

Cu toate că, pentru această epocă, numărul monumentelor religioase ajunse pină la noi este 
incontestabil mai mare decit pentru perioada precedentă, totuși, nici acum nu se cunosc 
vreunele înălțate prin eforturile comune ale unei colectivități numeroase, solidare și avute 
(comună, breaslă, ordin religios) 2; toate cele pe care le vom întilni în cursul prezentării acestei 
perioade sint ctitorii, ori ale unei singure persoane (domn; feudal laic; eventual cleric), ori 
ale unei familii, fiind aproape toate — ca şi în epoca precedentă — proprietăți particulare. 
Ca atare, mănăstirile ajung adesea să se resimtă, în însăși soarta lor, de situația ctitorilor și 
stăpinilor lor. Bistriţa Craioveștilor, amintită mai sus, a fost de pildă, curînd după înființarea 
ei, dărîmată cu tunurile (1510) de către un domn duşman marilor feudali în genere și acestei 
familii în special. Așa se face că arta din cuprinsul mănăstirilor reflectă totdeauna ceva din 


` Din numărul de monumente menționate mai sus, numai două (eventual trei) sînt biserici de curte domnească, toate celelalte 
fiind biserici de mănăstire sau schit. 

* În lumea ortodoxă, nu au existat ordine religioase. Obștiile călugărești care — cum am văzut pentru epoca precedentă — 
puteau construi și cle (dar, totuşi, de obicei, cu ajutorul domnilor sau al feudalilor) lăcașurile lor de cult, nu pot fi comparate 
ca ordinele religioase din țările catolice; ele erau puțin numeroase, iar averea fiecăreia dintre ele nu o depășea pe aceea, 
imensă pentru acea vreme, a unei mari familii feudale. 

standardul de viață al ctitorilor (mijloacele lor materiale, sau numai dărnicia cu care ei înțele- 
geau să uzeze de ele; înclinarea către lux și fast, sau un real gust pentru frumos). Ceva mai 
chiar întemeierea, dotarea și întreținerea unor asemenea fundaţii religioase ajungea astfel 
fie unul dintre principalele mijloace de afirmare publică a forţei şi bogăției ctitorilor: 
feudalii, cît şi domnii, caută pe această cale să-şi marcheze în faţa contemporanilor și viitori 
ati în societatea feudală a vremii, tendinţele şi veleitățile. 

asemenea condiții, monumentele religioase din "Țara Românească a acestei epoci sint, în 
genere, de dimensiuni mijlocii și mici: întregul edificiu — ba chiar, adesea, întregul co! 
monastic căruia el îi aparținea — era conceput astfel încît să poată fi terminat într-un 
răstimp (cel mult cîţiva ani), cu resursele unei singure persoane sau familii. Cu rare excepţii 
pe care le vom examina — chiar decorația lui era mai degrabă modestă, bogăţia ei i 
variind nu numai în funcție de dorința ctitorului și de gustul meşterului, ci şi de miji 
materiale avute la îndemină. 
Nu trebuie să credem însă că dimensiunile relativ mici ale monumentelor religioase din P 
Românească a acestor vremi se pot explica numai pe temeiul arătat mai sus. Trebuie avam 
în vedere și alți factori, ca de pildă folosirea pe scară redusă a unor procedee tehnice care 
fi cerut materiale greu de procurat, sau predilecția pentru anumite tipuri de edificiu, Ge 
treptat tradiționale 1 și a căror realizare la dimensiuni mai mari ar fi creat serioase complicată 
tehnice 2. 
Ca urmare, principalele tipuri de biserică pe care le vom întilni în cursul acestei epoci vor 5 
tot cele cunoscute din epocile precedente: cel în « cruce greacă» înscrisă, folosit mai rar și, 
în genere, la edificii de mai mari proporții; cel treflat (de obicei în forma triconcului), cu mei 
cel mai frecvent întîlnit; în sfîrşit, pentru unele monumente mai mici, ce par a fi avut rola 
de biserici de curte boierească, cel dreptunghiular (fără abside laterale) aflat, pînă în prezeat, 
la numai cîteva cazuri de monumente ruinate, cunoscute doar prin săpături arheologice (bisesi- 
cile ruinate din Stănești, din 'Tisău și, pînă la un punct, chiar cea de la Lapoș) și doar într-a 
singur caz la un monument destul de bine păstrat, în ciuda transformărilor pe care le-a suferă. 
ulterior (biserica sf. Gheorghe din Tirgovişte, zidită între 1512 şi 1521). În cadrul destul 
restrîns al acestor tipuri principale, variantele sînt însă atît de numeroase, încît aproape că. 
putem spune că nu se cunosc azi două monumente din secolul al XVI-lea întru totul asemănă-. 
toare 3. E de observat totuși că deosebirile între monumente se remarcă mai ales în ce privește 


d procedeu 
dacă — cel puţin pină azi — nu cunoaștem nici o biserică ortodoxă din Țara Românească a vremii în cate să fi fost 


crese în aceeaşi proporție cu scara acestora, ci intr-una cu mult mai mare. Cum se va vedea, monumentele de mari dimenaiai 

sint foarte rare În epoca de care ne ocupăm, ele fiind rezultatul unor eforturi excepționale în ce priveşte atit măiestria meesi 

lor, cit și procurarea de către ctitori a resurselor materiale necesare. 9 

3 Nu trebuie să credem însă că asemenea imitații nu vor fi existat. Destinate unor instituţii mai puţin importante și 

Indeobie, unor ieperi mai poţi pricepuți, ele ea font mai dek emp pi mai- puin bine Fafe dtruginăeae! 
ușor, 

pronaosul, proscomidia și diaconiconul, naosul şi altarul răminind aproape neschimbate. 
Mulțimea variantelor pare a indica o continuă căutare a unui tip din ce în ce mai perfect, 
mai adaptat condiţiilor locale şi mai corespunzător viziunii artistice băștinașe. Asemenea 
variante sînt create de obicei prin combinarea unor elemente întilnite aci încă din secolul al 
XIV-lea, între ele și cu altele pătrunse mai de curînd din afară; uneori însă apar și destul de 
puține, dar savante și originale inovaţii, pe care avem toate motivele să le considerăm ca 
născute pe pămîntul românesc, E de remarcat iarăși că, atit noile forme străine, cît și cele mai 
de seamă dintre inovaţii apar la ctitoriile domnești sau la cele ale marilor feudali, fapt lesne 
de înțeles, căci numai acestora resursele materiale le permiteau angajarea de meșteri învățați, 
buni cunoscători ai tuturor procedeelor tehnice aplicate atit la noi cit şi peste hotare, în lumea 
ortodoxă și, deci, capabili să imagineze soluții constructive noi, 

În schimb, ctitoriile mai mărunte, datorate, în genere iniţiativei feudalilor mijlocii și mici 1, 
se remarcă printr-o mai mare adaptare a formelor la condiţiile naturale ale ţării şi la gustul 
locuitorilor ei, gust format pe temeiul unor îndelungate tradiţii ce-și au originile în epocile 
precedente. 

Aceste linii de dezvoltare a arhitecturii religioase se deosebesc între ele nu prin tendinţele 
pe care le exprimă (aceeași dorință de afirmare animă atât marea, cît și mica feudalitate), ci 
doar prin posibilităţile materiale de a exprima aceeași tendinţă și, deci, prin procedeele tehnice 
şi mijloacele artistice puse în slujba aceluiași scop. Cum s-a arătat mai sus, liniile, la început 
momentan și aparent divergente, ale celor două categorii de construcţii religioase ajung, în 
cea de-a doua jumătate a veacului al XVI-lea, să se reîntilnească, 


Construirea de către Craioveşti, în ultimul deceniu al secolului al XV-lea, a mănăstirii Bistriţa — 
amintită mai sus — era o afirmare puţin obişnuită a forței și bogăției acestei familii, una 
față de care domnia nu putea rămîne indiferentă. Ca urmare, cînd voievodul din acea vreme, 
Radu cel Mare (1495—1508), hotărăște să refacă din temelie o mai veche ctitorie domnească, 
mănăstirea « din Dealy sau a Dealului, situată în imediata apropiere a Tirgoviștei (pe atunci 
oraș de scaun), el înțelege să dea noului complex un aspect corespunzător prestigiului de care 
socotea că trebuie să se bucure autoritatea domniei, 

Biserica mănăstirii Dealului (Ag. 216) — singurul element al acestui mare complex ajuns pînă 
la noi ? — prezintă însemnate înovații faţă de monumentele de același tip — triconcul — exami- 
nate în cercetarea creației artistice a epocii precedente. La naos nu întîlnim, faţă de Cozia, decît 
o mică simplificare a sistemului de boltire: tamburul, pe pandantivi, al turlei se reazimă direct 
pe cele patru arce mari de susținere, fără intermediul celor patru arce mici, sprijinite pe console, 
semnalate la acel monument. În rest, sistemul de lărgire a spaţiului interior prin firide arcate, 


! Nu trebuie să mire totuși faptul că în această categorie vor fi clasate d unele clădiri ctitorii domneşti. Este vorba insă fic 
de licașuri-anexi mănăstirilor (paraclise, bolniţe etc.), fie de ctitorii făcute de domn, nu petru afirmarea prestigiului său ci doar 


26 august 1499. Biserica însăși, începută în 1500, era, la 4 decembrie 1502, terminată numai atie cula A. pentru a putea 
fi sfințită în ziua uemătoare. Terminarea definitivă a mai intirziat însă, iar zugrăveala a fost ispita do ce Basarab-Neagoe. 

Lë ar ATR F AA Tëronnirte, Biserica mănăstirii Dealului. Plan. 


adincite în zidurile naosului, se menține același și doar raportul între înălțimea edificiului şi 
dimensiunile lui de plan este aci cu puţin mai mare, marcînd o tendință de verticalitate vizi- 
bilă, de altfel, și la alte monumente din prima jumătate a secolului al XVI-lea. În schimb, 
inovaţii însemnate și, din punct de vedere constructiv, deosebit de îndrăzneţe, întilnim la 
sistemul de boltire al pronaosului: dreptunghiular ca plan, avînd lățimea egală cu cea a naosului, 
acesta este împărțit, printr-un puternic arc transversal, în două travee inegale. Cea vestică, 
mai lungă, este boltită longitudinal, în semicilindru; cea estică, mai scurtă, se subimparte în două 
printr-un scurt, dar masiv arc longitudinal, sprijinit la est pe zidul despărțitor între naos și pro- 
naos, iar la vest pe marele arc transversal amintit; peste cele două mici suprafețe patrate create 
astfel deasupra acestei travee estice, se înalţă, tot prin intermediul pandantivilor, două mici turle. 
La exterior, monumentul se prezintă complet diferit de toate cele întilnite pînă aci în Tan 
Românească: întregul parament e din piatră făţuită; atit la turla naosului, cit şi la micile 
turle de pe pronaos — toate trei octogonale la exterior — cornișele, ancadramentele ferestre- 
lor şi bazele patrate pe care se sprijină sint împodobite cu sculptură. Acoperişul 1 (care la origine 
urma curbele boltirii) lasă, ca și la Cozia, o « poală» peste zidurile fațadelor. Cele două cornişe 
(cea a aticului şi cea a fațadei) și briul (întîlnit aci, pentru prima oară în "Țara Românească ) — 
formate toate trei din mănunchiuri de toruri — tăind cu liniile lor orizontale fuga verti- 
calelor, temperează impresia de supraînălțare pe care ar putea-o da altfel, eventual, întregul 
edificiu. Ambele registre ale fațadelor sînt împodobite cu şiruri — necorespunzătoare între ele ? 


1 Azi, modificat de o nu prea' pricepută restaurare de la mijlocul veacului trecut, acesta e în două ape. Tot atunci, s-a modificat 
în consecință și frontonul fațadei principale. 

2 Lipsa de concordanţă a arcadelor din cele două registre de unei tendințe de a sublinia împărțirea prin orizontale a 
fațadelor. Numai în acest chip, fiecare dintre registre își capătă ină autonomie faţă de celălalt. Dimpotrivă, arcadele cores- 
punzătoare sau concordante între ele subliniază verticalele, creind un ritm pe orizontală, același pentru intregul edificiu. 


— de arcade soarbe, fără rol funcțional, în retragere față de suprafața zidurilor şi conturate 
tot prin toruri, neintrerupte la nașterea arcelor de nici un fel de capitel (ca la Cozia) sau 
disc ornamentat. Pe fațada de vest, cele două mari arcade oarbe situate de-a dreapta și de-a 
stinga intrării sint împodobite cu un motiv de împletitură puternic reliefat, de pe care se 
desprind lespezile cu pisania. Soclul simplu e dublat de o treaptă ce înconjoară întreaga clădire. 
În afară de fațada principală, numai turlele au primit o bogată decorație geometrică sculptată, 
decorație ce nu sporește însă, cu nimic, impresia de zveltețe pe care o dă, în ansamblul său, 
monumentul. 

Din toate cele arătate mai sus, reiese clar că, la Dealu, decorația sculptată arc în mult mai 
mică măsură rolul de a sublinia elementele structurale ale clădirii, ca la Cozia de pildă, decit 
acela de a contribui, prin despărțirea fațadelor în registre, prin ritmarea acestora cu arcade 
şi prin dispoziția sculpturii ornamentale, la sublinierea sau atenuarea jocului de volume al 
edificiului. Această altă concepție asupra rolului decoraţiei va predomina, de aci înainte, la 
împodobirea monumentelor religioase în "Tara Românească. 

Atit sistemul de ritmare a fațadelor prin arcade oarbe fără rol funcțional, cit şi motivele decora- 
tive în împletituri folosite la Dealu, se întilnesc, cu veacuri înainte, la monumentele armene. 
Cu toate acestea, tocmai faptul că monumentele amintite sint cu atita vreme anterioare, pe 
de o parte, iar pe de alta, acela că motivele ornamentale în discuție erau încă de mult folosite 
pe întreg întinsul ariei de artă bizantină (ele se întîlnesc și în manuscrise greceşti din secolul al 
XII-lea, dar și în manuscrise slave din Țara Românească a celui de al XV-lea), fac greu 
admisibilă o influență directă a ornamenticii armene asupra decoraţiei monumentului de care 
ne ocupăm 1. 

Prin noutatea, eleganța și îndrăzneala unora dintre soluţiile de boltire; prin folosirea unui 
parament în întregime de piatră fățuită; prin sobrietatea decoraţiei fațadelor și prin perfecta 
execuţie a tuturor detaliilor, acest monument, cu silueta zveltă şi cu proporţii armonioase, se 
așază printre cele mai desăvirșite realizări ale arhitecturii din Țara Românească. Ar fi fost 
cu neputinţă, desigur, să nu se fi încercat, mai tirziu, replici mai mult sau mai puţin apropiate 
ale unui asemenea edificiu: una dintre ele a fost, chiar în prima jumătate a veacului, biserica 
mănăstirii Vintilă-Vodă (1537) — azi dispărută — construită însă numai în cărămidă 2. 

La un deceniu după terminarea mănăstirii Dealului, în scaunul Țării Românești ajungea, cu 
ajutorul Craioveştilor cu care era înrudit, Basarab-Neagoe. Cumulind mijloacele domniei cu 
acelea ale celei mai puternice familii de feudali din țară; socotindu-se — în calitate de moște- 
nitor, atit al tradiţiei voievozilor români, cit și al celei a despoților sirbi cu care era înrudit 
prin soţia sa, Despina — protector, de drept, al tuturor ortodocșilor de sub stăpînirea turcească, 
Basarab-Neagoe desfășoară în cei doar nouă ani ai domniei sale o vastă activitate de ctitor 
şi donator, nu numai înăuntrul hotarelor țării sale, ci și dincolo de ele, în Serbia, la Constan- 


1 Chestiunea căii de pătrundere a influențelor orientale în arta Țării Românești a secolului al XVI-lea va fi reluată, cu detalii 
în plus, mai departe, cînd vom examina decorația bisericii mănăstirii Argeșului (v. p. 246). 

` Sistemul de boltire a putut fi dedus din prezența, dovedită prin săpături, a pilaștrilor ce sprijineau arcul transversal din pro- 
naos. 

tinopol, şi, mai ales, la muntele Athos. Dintre numeroasele prefaceri, reconstrucții și adăogiri | 
făcute în țară, merită să ne oprim, mai întîi, asupra a două dintre cele care ilustrează mai 
bine acest moment de maximă intensitate a schimburilor culturale între Țara Românească și ` 
Orientul ortodox: reconstrucția din temelie a bisericii mănăstirii Snagovului şi adăugirea | 
pridvorului mitropoliei din Tîrgovişte. 

Biserica mănăstirii Snagovului (fig. 218) este un monument de dimensiuni impunătoare, cu 
naosul în cruce greacă înscrisă, ale cărei braţe laterale nu sc termină însă cu frontoane semi- 
circulare (ca la Argeș), ci se prelungesc fiecare cu cîte o absidă circulară în interior și în 5 
laturi la exterior. La est, absida altarului este flancată de două absidiole (corespunzind proscomi- 
diei şi diaconiconului), ce au cornișele la aceeași înălțime cu cea a absidei centrale. Prosco- 
midia și diaconiconul sint mici încăperi (ca la biserica Domnească din Curtea de Argeș) și sint 
încoronate fiecare cu cite o mică turlă. Boltirea naosului este cea obişnuită la edificiile în cruce 
greacă înscrisă: turla centrală se sprijină, prin intermediul pandantivilor, pe patru coloane de 
cărămidă, iar cele patru mici suprafețe pătrate dintre braţele crucii sînt boltite în calotă, Pronaosul 
era la origine deschis pe stilpi, simpli sau în torsadă — construiți din cărămidă de formă specială 
— ce prezintă diferite secțiuni: cilindrică, octogonală, în stea. În centrul încăperii se înalță, pe 
patru coloane octogonale, o turlă cu puțin mai scundă decit cea de pe naos. Patru bolți în 
sfert de cilindru, întretăiate la colțuri, acoperă suprafețele dreptunghiulare rămase între careul 
de susţinere a turlei și pereţii încăperii. Aceasta nu mai este deci pe plan în cruce greacă, ci 
pe unul central, patrat. 

Fațadele, în întregime în cărămidă, sînt decorate cu două şiruri suprapuse și aproape egale 
de arcade oarbe: cele din registrul inferior, în retragere faţă de suprafața zidului, coboară pînă 
la nivelul solului; cele din cel superior se sprijină pe pilaștri proeminenți faţă de aceeași supra- 
faţă și rezemaţi pe console. Atit arhivoltele acestor arce şi ale ferestrelor turlei, cit și cornișele, 
sînt decorate cu cărămizi așezate în dinți de fierăstrău. Deși creează un frumos ritm al fațadelor, 
acestă dispoziţie — realizată cu o deosebită grijă pină în cele mai mici detalii de execuție — nu 
mai contribuie azi la punerea în valoare a volumelor edificiului ci, mai degrabă, dimpotrivă: 
pilaştrii proeminenţi, pe console, ai registrului superior, lărgind monumentul în partea lui 
de sus, dau senzaţia unui aparent dezechilibru, accentuat încă de lipsa oricărui soclu. Dar 
aceasta nu se datorește decit situaţiei actuale a monumentului 1, 

Privit în ansamblul lui și, mai ales, imaginat sub vechiul său aspect, cel originar, edificiul este 
neobișnuit de impresionant prin reala monumentalitate de care se bucură şi cu totul deosebit 
atit de cele precedent descrise cît și, de altfel, de toate cele pe care le vom întilni şi de aci 
înainte, Spre deosebire de toate acestea, la care s-a căutat ori o perfectă cumpănire între orizon- 
tale și verticale, ori o accentuare a verticalității, în cazul de față s-a urmărit, în special, o dezvol- 


, Gurind după terminate, cum se va vedea, golurile dintre stilpii pronaosului au fost închise cu zidărie, iar interiorul încăperă 
2 font zugrăvit. Aşa se face că la restaurarea de acum citeva decenii, care a putut reface — daci, eventual, nu chiar fn formi 
originară cel puțin intr-una intru totul asemănătoare — turlele (distruse, ntre timp de See ai golurilor. 

stilpi a fost imposibilă, această operaţie implicind distrugerea unuia dintre tarele ansambluri do pictură din secolul al XVI-lea 
(pentru care vezi mai jos). Astfel, aspectul originar al monumentului nu mai poate f azi direct sezisat, ci trebuie doar recozss 
tuit mintal sau, cel mult, grafic. 

Mănăstirea Snagov. Biserica. Plan. 


tare în suprafață a construcției. Tendinţa de verticalitate rămîne marcată și ea totuși, dar 
numai prin zvelteţea turlelor (procedeu ce va fi reluat, la alte tipuri de monument, în secolul 
al XVII-lea), iar extinderea în suprafață nu apărea, la origine, nici pe departe atit de evidentă 
pe cît ne pare astăzi, căci marele pronaos deschis, pe stilpi, contribuia — prin e ajurul » pe care-l 
creea, prin proporţia între stilpi și zidurile pline din partea lui de sus și prin reala graţie a stilpi- 
lor înșiși — la înlăturarea senzaţiei de precumpănire a orizontalităţii, ce ar fi putut altfel decurge 
din proporţiile reale ale construcţiei. Numai azi, după închiderea golurilor dintre coloanele pro- 
naosului (fig. 219) — raportul dintre plinuri și goluri fiind esențial modificat şi, ca urmare, 
intregul joc de volume apărind cu totul altul decit la origine — orizontalitatea pare a precumpăni, 
astfel încit numai cu un serios efort de imaginație mai putem percepe întreaga și reala expresie 
artistică a monumentului. 

Pridvorul mitropoliei din Tirgoviște! (p. 155) (terminat în aprilie 1520)— asemănător în unele 
privinţe cu pronaosul deschis al bisericii de la Snagov — era o construcție de cărămidă, 
pe plan pătrat, avînd latura egală cu lățimea edificiului căruia îi era alipită. Boltirea în cruce 
greacă înscrisă, cu timpane în capetele celor trei braţe libere ale crucii, comporta o turlă cen- 
trală sprijinită pe obișnuiții patru stilpi (aici cilindrici) şi cu două turle laterale mai mici pe colțu- 
rile de nord-vest și sud-vest. Şi aici, pe cele trei laturi libere, pridvorul era sprijinit pe stilpi 
de cărămidă, asemănători celor de la Snagov în ce priveşte sistemul de construcție, dar — pe 
cit ştim azi — nu și în ce privește reușita proporțiilor. 

Atit marile pridvoare deschise, cît și alte elemente întilnite la biserica mănăstirii Snagovului 
(prezenţa absidelor laterale la un edificiu în cruce greacă înscrisă; boltirea in calotă a spaţiilor 
dintre brațele crucii; înălțimea egală a absidelor și absidiolelor; micile turle de pe proscomidie 


1 Cum s-a arătat mai sus, intreaga biserică a fost înlocuită la sfirşitul secolului trecut cu o alta ce nu mai păstrează nimic. din 
vechea construcție, 

şi diaconicon) vădesc o influenţă athonită. O asemenea influență nu putea prinde însă rădă- 
cini mai adinci pe pămîntul Țării Românești și anume din două motive. Mai întîi, un tip de 
edificiu conceput pentru regiuni mai calde nu putea fi adoptat, fără serioase transformări, 
în această țară cu clima mult mai aspră, și deci, ca urmare, chiar largile pridvoare amintite 
au trebuit să fie, la scurtă vreme după construirea lor, transformate — prin zidirea spațiului 
liber dintre stilpi — în încăperi închise. În al doilea rind, forme selecționate pentru a răspunde 
nevoilor, cu totul speciale, ale locuitorilor « republicii călugărești» de pe țărmurile Egeii 
nu puteau corespunde totodată și celor — cu totul altele — ale feudalilor din Țara Româ- 
nească. Aci, pentru ctitoriile pe măsura posibilităților feudalilor mijlocii și mici, erau suficiente 
tipurile de edificiu de cult întilnite încă din secolul al XIV-lea și devenite, între timp, tradițio- 
nale. Cit privește ctitoriile marilor feudali și ale domniei, pentru realizarea acestora s-au căutat 
— cum am văzut în cazul bisericii de la Dealu — cele mai bogate și spectaculoase procedee 
tehnice și mijloace artistice din întreaga lume ortodoxă și orientală, ba chiar, cînd acestea nu 
păreau suficiente, s-a recurs (intre limitele admise de autoritatea eclesiastică) și la inovaţii. 
Construcţia cea mai de seamă a acestei din urmă categorii de monumente este, de bună seamă, 
mănăstirea Curtea de Argeș, ctitorie și ea a aceluiaşi Basarab-Neagoe. Începută, probabil, 
foarte curind după venirea acestuia în scaun, ea era destinată să întruchipeze toată puterea și 
bogăţia unei domnii ce se bucura și de sprijinul principalei familii de mari feudali; totodată 
însă, ea urma să adăpostească, în cuprinsul bisericii sale, mormintele ctitorului și membrilor 
familiei acestuia. 

Singurul edificiu al întregului complex ajuns pînă la noi, biserica (fig. 221) a fost terminată 
şi sfințită (inainte de a se fi isprăvit zugrăvirea interiorului) la 15 august 1517. În funcție 
de dublul scop căruia îi era destinat, monumentul — bine gindit, în desăvirşită concordanță 
între program și structură, cu o logică a construcției ce se vădește în cele mai mici amănunte 
şi cu o deplină stăpinire a procedeelor tehnice ale vremii — nu mai este o simplă adaptare la 
condiţii locale a vreunui tip mai vechi de monument, ci, cu folosirea unor elemente de mult 
cunoscute și a unor însemnate inovaţii, o creaţie unitară, rațional proiectată şi perfect reali- 
zată, pe de-a-ntregul nouă. 

Naosul este un triconc încoronat de o turlă octogonală nu numai la exterior, ci, de astă dată, 
şi la interior, trecerea de la pătrat la octogon făcindu-se aci (caz rarisim în arhitectura religioasă 
a Țării Românești) — prin intermediul trompelor de colţ. Cele trei abside — ca de obicei, 
semicirculare în interior şi în cinci laturi de exterior — au diametrele perfect egale, dar sint 
sensibil mai înguste decit deschiderile celor patru arce care formează careul de susținere al 
bazei turlei, astfel încît racordarea celor două arce longitudinale ale acestuia cu absidele sud și 
nord se face prin intercalarea cite unei arcade intermediare ce formează retrageri treptate către 
absidă. Două arce dublouri — cu deschiderile egale cu ale absidelor — întăresc (ca la Bră- 
detu), atit la vest cît și la est de arcele de susținere a bazei turlei, bolta semicilindrică a naosa- 
lui, iar cele două perechi de firide ce flanchează (ca la Cozia) absidele laterale, sint aci de adincimi 
inegale: cele de la vest se adincesc foarte mult în zidul, aci deosebit de gros (cerut astfel 
de necesităţi constructive), pe cînd cele de la est (folosite ca proscomidie și diaconicon) sint 
foarte puţin adincite, dat fiind că aici şi zidurile sînt mult mai subțiri. 

ELSI yn Curtea de Argeş. Biserica mănăstirii. Plan. 


Inovația cea mai însemnată o constituie — și aci, ca și la Dealu — pronaosul. Acesta e de plan 
dreptunghiular, cu lungimea transversală pe axul edificiului și depășind, cu puţin, chiar lăţimea 
naosului în dreptul absidelor. Douăsprezece coloane, dispuse în careu, susțin baza turlei princi- 
pale a acestei încăperi, turlă numai cu puţin mai scundă decit cea de pe naos. Acest careu 
nu se găsește însă în centrul încăperii (ca la Snagov, de pildă), ci așezat astfel încît cele patru 
coloane ce-i formează latura de est să se afle cu fusurile jumătate în naos, jumătate în pronaos, 
planul ce trece prin axele lor fiind aproape tangent la suprafața peretelui de est al pronaosului. 
Cele trei spaţii cuprinse între acest careu și pereții exteriori ai încăperii sînt acoperite cu bolți 
în leagăn, iar cele două pătrate rămase în colţurile nord-vest și sud-vest cu alte două turle, 
mici. 

Rostul acestei dispoziţii neobişnuite a pronaosului nu poate fi înțeles decît dacă ținem seama 
și de amenajările interioare ale încăperii. Așa cum reiese dintr-o serie de izvoare, contemporane 
și ulterioare, în spaţiile dintre coloanele ce susțin baza turlei se aflau, de la început, icoane mari 
cu două fețe, ferecate în argint, ce aveau deasupra arce sau baldachine (probabil de lemn) 
sculptate şi poleite, iar dedesubt strane. Accesul în spaţiul dintre coloane se făcea prin arcada 
situată în ax — între cele două coloane de mijloc de pe latura de vest — lăsată liberă, iar tre- 
cerea spre naos, printre cele două coloane corespunzătoare de pe latura de est, legate între ele 
(cam la 2/3 din înălțimea fusului) printr-un arc fără rol funcţional — menit să formeze însă un 
ancadrament cu rol pur decorativ — sub care atirna (după mărturia unui călător din secolul al 
XVII-lea, care a mai putut-o admira încă) o mare deer pe care era brodată cu Dr de aur 
« Adormirea Maicii Domnului», hramul bisericii. Prin această ingenioasă dispoziţie se găsea 
o soluţie originală — căci, pe cîte știm, ceva asemănător nu se întilnește la nici un monument 
anterior — problemei separării naosului de pronaos (aflat în spaţiul dintre coloane) şi de încăpe- 

rile destinate mormintelor (cele două compartimente situate la nord și sud de acesta din urmă), 
asigurindu-se totodată și separația optică şi continuitatea acustică a intregului spaţiu interior al 
edificiului. 

Privit din exterior, monumentul prezintă o siluetă bine echilibrată şi frumos proporționată; 
înălțimea naosului, caracteristică unui întreg grup de edificii din această vreme, accentuată 
încă de cea a soclului, este compensată de stabilitatea pe care o conferă întregului ansamblu 
volumul de prismă dreptunghiulară al pronaosului. Liniile drepte ale acestei prisme — apropiată 
de cub — se echilibrează cu cele curbe ale absidelor, contrastul între suprafeţele plane şi cele 
curbe fiind atenuat prin continuitatea decoraţiei. La o privire dinspre vest, staticul fațadei 
aproape pătrate a pronaosului este însuflețit de mișcarea de torsiune spre interior a turlelor 
mici ce-l încoronează și care adună privirile asupra liniilor drepte ale turlei mijlocii. Dinspre 
est, silueta zveltă a absidei altarului, prelungită încă, în sus, cu cea a turlei naosului, vădește 
înălțimea reală a monumentului; dar chipul în care ea se proiectează pe cele două abside late- 
rale împiedică edificiul să dea impresia de fragilitate ce ar decurge din adevărata sa înălțime, 
Decorația sculptată a fațadelor (fig. 222) — cu întregul parament în piatră Drot — este deosebit 
de bogată. Ea acoperă aproape în întregime tamburele turlelor și bazele lor prisimatice. 
Acoperișul, cu « poala» peste zidurile exterioare — ca la alte monumente, prezentate anterior 
— creează un atic, impodobit cu o friză de ornamente vegetale stilizate, Între cornișa princi- 
pală — în stalactite, ca și cea a bazei turlei mari — şi soclul înalt, proeminent, fațadele sînt 
împărțite în două registre, printr-un briu gros, format din patru toruri răsucite, decorate 
fiecare cu un alt motiv. Registrul Superior este ritmat printr-un şir de arcade oarbe, în dublu 
tor — legate între ele, și pecetluite la nașterea arcelor cu mici discuri ornamentate cu sculpturi 
și avînd în mijloc cîte o mare rozetă traforată; cel inferior, cu chenare rectilinii — tot în 
toruri — ce încadrează panouri dreptunghiulare, împodobite cu motive vegetale, uneori stră- 
punse de ferestre înalte și înguste. Pe fațadele laterale ale pronaosului, chenarele din registrul 
inferior corespund la cîte două arcade din cel superior, încadrind panouri sculptate, aproape 
patrate, străpunse de ferestre geminate; pe cea de vest, brâul se ridică pentru a înconjura portalul 
intrării, bogat impodobit cu motive vegetale pe ușiori și cu fleuroane pe intradosul arcului. 
În dreapta și stinga portalului două mari lespezi purtau, cu litere aurite, pisania redactată în 
slavonește (amintind, ca stil şi uneori ca text chiar, de « Învățăturile » atribuite lui Neagoe) 
şi care consemnează principalele împrejurări ale fundării mănăstirii. 

Dar, pe lingă această dispoziţie a decoraţiei, deosebită de cea de la monumentele anterioare, 
la Argeș şi varietatea motivelor folosite este — în căutarea somptuozității — cu mult mai 
mare, Pe lingă cele în împletituri (de depărtată origine armeană), repertoriul este aci îmbo- 
Säit cu altele pornite de la stilizarea vegetalului — vrejuri cu frunze, palmete, flori de crin 
şi altele — ce trimit la arta georgiană, și cu unele de certă creație musulmană, ca stalactitele, 
de pildă. Astfel, datorită acestei varietăți de motive de origini diferite, biserica mănăstirii 
Argeșului vădeşte — mai mult decit cea de la Dealul — că nu ne aflăm în faţa unor influențe 
directe din țările din care-și trag originea aceste motive, ci, evident, în faţa folosirii unei sinteze 
de motive ornamentale adusă, gata formată, din regiunile fostului Imperiu Bizantin, încăpute 
acum sub stăpînirea turcească, de către meșteri, cunoscuți și din izvoare epigrafice ca orien- 

tali. Varietatea motivelor folosite și grija ce se acordă amănuntelor — niciodată motivele nu 
se repetă — nu adaugă însă nimic la desăvirşirea monumentului însuși: s-ar putea spune că, 
dimpotrivă, frumuseţea acestuia nu devine uşor sezisabilă decît de la distanța la care orice detaliu 
se estompează, singure suprafețele geometrice în care se încadrează motivele răminind percep- 
tibile. Privite de la o mai mică distanță, fațadele rămin însă un simplu suport pentru desfășu- 
rarea obositoare, de la o vreme, a unui repertoriu de motive ornamentale. 

Datorită chipului în care e dispusă decorația pe faţade, monumentul prezintă, în cadrul său 
actual (un vast parc), efectul « ieșirii din scară»; nu putem ști dacă — sau întrucît — acest efect 
a fost urmărit de către constructor, pentru a adapta edificiul cadrului său originar, incintei de 
clădiri monastice, asupra căreia, azi, sintem foarte puţin informaţi. Tot ce se poate spune în 
privința acesteia este doar că — dacă biserica îmbină armonic elemente de origini felurite cu 
inovaţii menite să răspundă programului specific monumentului — clădirile monastice (avînd 
în genere două nivele) prezentau şi unele elemente occidentale. Ştim, de pildă, că în cuprinsul 
lor existau încăperi boltite pe nervuri, ca sala mare a trapezei, ale cărei 8 bolți — sprijinite 
pe 3 stilpi în ax — aveau (întocmai ca monumentele contemporane din Transilvania) nervuri 
de cărămidă. Astfel, întregul complex mănăstiresc reflecta tot amestecul de orientări şi tendinţe, 
atit spre Orient cît și spre Occident, specific marii feudalități din "Țara Românească a primei 
jumătăți a secolului al XVI-lea. 

n variante mai mult sau mai puțin apropiate, tipul de monument creat pentru prima oară 
la Argeș va fi reluat în mai multe rînduri, începind cu biserica mănăstirii sf. Treime, ce s-a 
numit apoi « Radu Vodă», din Bucureşti (cca 1568—1577). 

La numai doi ani după sfințirea mănăstirii Argeşului, în 1519, Craioveştii terminau recon- 
strucția ctitoriei lor de la Bistrița, despre a cărei distrugere în 1510 am amintit mai sus. Cu 
privire la întregul complex, avem foarte puține informații (chiar despre biserica principală nu 
ştim decît doar că era, probabil, un triconc cu pronaosul supralărgit), singurul monument scăpat 
de o nefericită reconstrucție de pe la mijlocul secolului trecut fiind doar bisericuța bolniţei 
(p. 247), edificiu de o extremă simplicitate, cu naosul dreptunghiular, boltit în semicilindru 
şi terminat, la est, cu o absidă alungită, acoperită cu o jumătate de calotă, vag ovoidală. 
Pridvorul actual, pe stilpi cilindrici d masivi de cărămidă, este un adaos de la începutul 
secolului al XVIII-lea; dar, — fapt nerelevat, deși demn de toată luarea aminte — tabloul 
ctitorilor (zugrăvit între 1523 — 1529) prezintă edificiul aşa cum era cl la origine, precedat 
de un mic pridvor de lemn pe stilpi, întru totul asemănător cu acelea ale unora dintre 
casele țărănești 1. 

Tot în aceeași grupă a marilor ctitorii trebuie — credem — încadrată şi actuala biserică a Tis- 
manei (p. 250), mănăstire care — prin situația ei autonomă, și prin imensele latifundii pe care 
le poseda — poate și trebuie să fie considerată ca unul dintre marii feudali ai epocii. Nu cunoa- 


AT lemer probabil, trebuie să le atribuim construirea bisericii sf. Dumitru din Craiova (înlocuită azi de o construcție 
de la sfirgiral secolului trecut), edificiu de cărămidă, avind planul în cruce greacă inscrisi si precedat de un seurt pridvor, Iuba 
Penh nord d sud, dar deschis spre vest prin 4 arcade pe stilpi de cărămidă, dispuse două cite două, în dreapta şi stinga 
intrării. Monumentul era intărit și cu contraforți. Dacă aceștia vor fi existat de la origine (și n-ar fi fost ei dE 
reparații ulterioare), am avea a face cu cel mai vechi caz cunoscut de folosire a contrafosșilor în Tara Romaneasca, 

ştem cu precizie data zidirii acestui edificiu! ; dar știm că interiorul lui a fost zugrăvit la începutul 
celei de a doua jumătăţi a secolului al XVI-lea. E de observat, totodată, că în zidurile actualei 
construcţii se găsesc, refolosite, cărămizi şi blocuri de piatră purtind urme de tencuială zupră- 
vită, ceea ce dovedește că actualul monument înlocuiește un altul, dispărut. În aceste condiţii, 
comparația cu alte monumente rămîne — cu toată latitudinea pe care ea o implică — singurul 
criteriu de datare a actualului edificiu. 

Ca structură — pe lingă unele deosebiri evidente — biserica mănăstirii Tismana prezintă și 
unele asemănări, în mare, cu cea a mănăstirii Argeșului. La ambele, naosul este încununat 
de cîte o turlă octogonală sprijinită, în mod excepțional, pe trompe de colț, dar la Tismana 
lipsesc cele două dublouri care susțin bolta semicilindrică a naosului; la ambele se folosesc 
perechile de firide ce încadrează absidele laterale, dar, cită vreme la Argeș firidele situate la 
vest se mențin, ca de obicei, dreptunghiulare ca plan, la Tismana ele capătă un plan semicircu- 
lar, necunoscut în altă parte. O deosebire netă o formează însă faptul că, la Tismana, traveea ce 
precede absida altarului îngustindu-se simțitor față de naos, zidurile ei se ingroaşă spre interior 
atingind aproape patru metri, fapt ce permite ca în grosimea lor să poată fi amenajate prosco- 
midia și diaconiconul care, la Argeș, sint doar două foarte puţin adinci firide. La ambele monu- 
mente întilnim un pronaos, patrat ca plan, încoronat de o turlă pe pandantivi, dar la Tismana 
el este înconjurat de ziduri pline (nu delimitat de un careu de arcade pe coloane), iar turla 
lui este octogonală și la interior. Şi într-un caz și într-altul acest pronaos este înconjurat de 
trei părți de compartimente dreptunghiulare al căror ansamblu prezintă o supralărgire față 
de naos; dar pe cînd la Argeş acesta e delimitat de ziduri pline, la Tismana zidurile erau 
străpunse de largi deschideri ce-l transformau într-un adevărat pridvor, de care numai o 
« restaurare» barbară de la mijlocul veacului trecut ne lipseşte astăzi. O acuarelă mai veche ne 
arată că acest pridvor purta, în axul edificiului, o a treia turlă — și ea octogonală la exterior, 
dar, cu siguranță, circulară la interior — de dimensiuni încă și mai mici decit cea de pe 
pronaos. Ca și la Argeş, proporţiile interioare ale edificiului vădesc o accentuată tendință 
spre verticalitate, 

La exterior, astăzi, monumentul dă o curioasă impresie de suprainălțare, datorită faptului că, 
prin înlăturarea pridvorului, înălțimile nu mai sînt compensate de supralărgirea acestuia și, 
ca urmare, întregul echilibru de volume al edificiului s-a schimbat, 

Fațadele, decorate numai cu lungi firide, în parte modificate de restaurările ulterioare, nu pre- 
zintă vreo podoabă sculptată; sobrietatea lor — datorată, poate, și tradiţiei ascetice moștenite 
de la Nicodim dar, sigur, materialului folosit (o piatră de proveniență locală, ce nu se pretează 


1 O inscripție pictată tirziu, în româneşte — parafrază însă a alteia mai vechi, slavone, azi dispărută — ne informează doar că 
biserica a fost zidită de câtre Radu Vodă, Unii mai vechi cercetători ai monumentului s-au grăbit să identifice pe acest Radu 
Vodă cu Radu 1 (cca. 1377-cca 1383) și să admită că, în chiar forma ei actuală, biserica Tismanei ar data încă de la fundarea mănăs- 
tirii, dindu-ne așadar putinţa de a cunoaște unele caractere nebănuite ale arhitecturii religioase de la sfirșitul secolului el XIV-lea. 
Cum insă domni cu numele de Radu au fost destul de numeroși, atit în secolul al XV-lea cit si în prima jumătate a celui următor, 
identificarea nu se sprijină pe nici un temei de fapt, astfel incit datarea monumentului în al treilea sfert al secolului al XIV-lea 
rămine arbitrară, ea neținind seamă de faptul că ne aflăm, cu certitudine, în faţa unci reconstrucţii. O altă inscripție, în limba 
slavă, sculptată în piatră pe un ancadrament de ușă, ne arată că acesta a fost făcut, impreună cu altele, de abia în 1541, ceca ce 
pare a arăta că terminarea definitivă a construcției trebuie pusă în jurul acestei din urmă date. 

la sculptură) — dă o înșelătoare impresie de arhaic, desminţită însă, îndată, atît de structura 
complexă a monumentului, cît și de puţina decorație sculptată originară (ancadramente de 
uși) și de zugrăveală. 

“Toate aceste considerente ne duc la concluzia că biserica mănăstirii Tismana nu poate fi mai 
veche decit începutul veacului al XVI-lea, « Radu Vodă» al pisaniei fiind, probabil, Radu cel 
Mare. Astfel, acest monument se înscrie și cl, alături de biserica de la Dealu, de cea a mănă- 
stirii Argeșului și de alte monumente azi pierdute, în grupul marilor ctitorii domneşti și boic- 
rești din prima jumătate a secolului al XVI-lea. 

În chiar vremea în care se înălțaseră marile ctitorii de care ne-am ocupat mai sus, alături de 
ele se construiseră și alte monumente, mai modeste, opere ale unor meșteri, uneori mai puțin 
învățați poate, dar în nici un caz nu lipsiţi de simţ artistic. În genere de mai mici dimensiuni, 
construite pe un plan triconc sau treflat și prezentind minime deosebiri de structură față de 
edificiile religioase anterioare, asemenea monumente sint, fie unele ctitorii mai puţin însemnate 
chiar ale domniei şi ale marilor familii feudale, fie, mai ales, ctitorii ale unor familii boierești 
mai puţin puternice şi avute, În ambele cazuri, pentru zidirea lor nu s-au folosit bogatele resurse 
materiale sacrificate pentru marile ctitorii şi, ca urmare, la înălțarea lor s-au întrebuințat 
numai materiale ieftine, ușor de procurat în imediata vecinătate a şantierelor de construcție. 
Piatra făţuită, a cărei prelucrare cerea mină de lucru specializată și numeroasă, şi care pentru a 
fi de bună calitate trebuia adusă, de cele mai multe ori, de la mari depărtări, nu mai este folosită 
decit pentru ancadramente de uși şi ferestre. 

Astfel, de pildă, biserica mănăstirii Ostrovul (p. 251), ctitorie probabil a Despinei, doamna 
lui Basarab-Neagoe (cca 1520), este în întregime zidită din bolovani de rîu și din cărămidă, 
întocmai ca cea, amintită mai sus, de la Brădetul, dar din punctul de vedere al structurii se 

deosebește de aceasta (prin lipsa dublourilor ce sprijină acolo bolta naosului) marcînd deci o 
întoarcere la tipul Coziei. 

Alte edificii erau construite exclusiv în cărămidă, material ieftin, lesne de fabricat chiar pe 
loc și ușor de folosit în zidire, pe care meșterii acelor vremi ştiau să-l facă de excelentă calitate 
şi din care, atunci cînd este întrebuințat cu îndeminare, se pot înălța monumente cu reale 
calități artistice. Decorația acestora era destul de variată — fără a putea atinge, evident, nici 
somptuozitatea, nici calitatea artistică a celei a monumentelor împodobite cu sculptură în 
piatră — folosindu-se fie sistemul așezării diferite a cărămizilor în zidire (orizontal sau pe 
muche, în dinţi de fierăstrău etc.), fie cărămizile de forme speciale (cu unul din capete terminate 
în semicerc sau unghi), fie alternanța între cărămida aparentă şi suprafețele tencuite, fie în 
sfirşit, combinindu-se aceste procedee. 

Imitarea jocului bicrom — întîlnit la monumentele din secolul al XIV-lea — al alternanței 
roșului cărămizii aparente și albului-cenușiu al pietrei fățuite, prin înlocuirea acesteia din urmă 
cu suprafețe tencuite, capătă în acest al XVI-lea veac o largă răspîndire în Țara Românească. 
Bicromia aparatului mixt (piatră-cărămidă), convenea pe deplin populației acestor regiuni al 
cărei gust pentru culoare se vădise încă din preistorie. Dar, cum s-a arătat mai sus, piatra 
potrivită pentru construcție e destul de rară în Țara Românească, astfel încit, folosirea ei era — 
din cauza dificultăților de transport — deosebit de costisitoare. În aceste condiții, procedeul 
tehnic al alternării pietrei cu cărămida n-a putut fi decit destul de rar întrebuințat; în schimb, 
consecința lui artistică — bicromia — a fost consecvent realizată, prin imitarea sus-amintită, 
ceea ce constituie o judicioasă adaptare la condiţiile naturale ale țării și la condiţiile economice 
ale vremii (mijloace materiale destul de restrînse ale ctitorilor, cu excepţia unora dintre domni 
şi dintre marii feudali), a sistemului originar. 

Cele cîteva monumente de cărămidă din prima jumătate a secolului al XVI-lea pe care le mai 
avem nu ne îngăduie să urmărim o evoluţie — pe care, dată fiind indeminarea cu care sînt 
rezolvate problemele tehnice și măiestria în obținerea, cu ajutorul unui material ieftin cum e 
cărămida, a unor reușite efecte artistice, trebuie să o socotim începută încă din atit de puţin 

cunoscutul secol precedent — ci doar să surprindem o fază destul de avansată a acestei evoluții. 
Astfel, deşi aproape comtemporane şi realizate în același material, mica biserică a fostului 
schit Stănești (p. 252) (zidită înainte de 1537, data zugrăvirii), ctitorie de boieri mijlocii, 
şi cea a mănăstirii Valea, o mai modestă ctitorie voievodală, se deosebesc în ce privește atit 
structura, cît şi decorația fațadelor. La Stănești, meşterul a știut să țină seama de proporţiile 
minuscule ale monumentului, adaptind în consecinţă sistemul de boltire al naosului; turla se 
sprijină — ca la Brădetu — pe două arce transversale și pe capetele absidelor laterale, fără 
însă ca sistemul complex de perechi de firide ce flanchează absidele laterale, specific edificiilor 
asemănătoare Coziei, să mai fie folosit. Monotonia fațadelor în întregime în cărămidă aparentă 
cra întreruptă doar de jocul de umbră și lumină pe care-l creează un șir de mici firide situate 
imediat sub cornișe.1 La Valea (p. 252), în naos, perechea de firide de la vest de baza turlei a fost 
păstrată; în schimb s-a renunțat la cea de la est, unde pereţii traveei ce precede absida altarului 
cresc în grosime pe măsură ce se apropie de baza turlei. Aci decorația se mărginește doar la 
imitarea bicromiei blocurilor de piatră fățuită incadrate de cărămidă aparentă, prin crearea 
unor late benzi tencuite, despărțite între ele cu cite patru asize de cărămidă și împărțite, în mici 
suprafeţe aproape pătrate, cu cite două cărămizi puse vertical pe muche. 

Cu numai câțiva ani mai tirziu, mica bisericuță a bolniței Coziei (1542) (fig. 224) reprezintă una 
din dovezile desăvirșitei măiestrii cu care se construia, în cărămidă, în Țara Românească. 
Păstrînd în linii generale, în ce priveşte naosul, structura bisericii mari a aceleiași mănăstiri, 
ca vădeşte, însă, acea tendință spre verticalitate pe care am întilnit-o la mai toate monumentele 
primei jumătăți a secolului; silueta zveltă a turlei accentuează și mai mult această tendință. 
Deosebit de interesant este pridvorul — de plan pătrat și boltit în semicilindru orientat 
vest-est — sprijinit pe 5 stilpi de zidărie (deci, cu un stilp în ax), adaptare, la proporţiile 
monumentului, a largilor pridvoare prezentate mai sus. Fațadele sint împodobite cu lungi și 
înguste firide, mărginite de pilaștri, cu secțiune în unghiuri drepte, ce coboară neîntrerupte, 
de la bogata cornișă în șiruri, în retragere, de dinți de fierăstrău, pînă la soclul foarte jos 
(pe pereţii naosului), sau numai pînă deasupra arcelor deschiderilor (pe cei ai pronaosului). 
Paramentul — în cărămidă aparentă și imitația pietrei făţuite prin suprafețe tencuite — e 
întocmai ca cel de la Valea, cu singura deosebire că aici, asizele de cărămidă dintre acestea 
sînt numai trei (justă adaptare a sistemului la dimensiunile monumentului). 

Prin proporțiile ei armonioase, prin efectul reușit al decoraţiei fațadelor, bisericuţa Bolniței 
poate fi considerată ca o bijuterie a artei românești a secolului al XVI-lea. 

Cel mai de seamă monument al acestei categorii este însă, în tot cursul primei jumătăţi a seco- 
lului, biserica mănăstirii Căluiu (fig. 227), construită între 1516 şi 1521, completată cu un exo- 
nartex (azi dispărut) în 1588 şi zugrăvită de abia în 1593—1594. Istoria monumentului — ușor 
de urmărit în inscripții şi documente și de verificat pe detaliile de construcție — reflectă pe 


1 'Tsansformări ulterioare au modificat aspectul monumentului prin adăugirea, către 1586—1587, a unui exonartex supralărgit 
ale cărui ziduri nord şi sud au fost legate cu absidele laterale, prin arcade pe stilpi poligonali; acoperișul edificiului a fost 
înălțat d extins şi asupra părților adause. Totodată și turla octogonală — ce nu prezintă retragerile succesive obişnuite la 
celelalte monumente ale vremii — a fost înălțată, pentru a fi proporționată cu monumentul astfel transformat. Azi, turla a fost 
redusă la înălțimea originară. 

accea a familiei ctitorilor; cei trei frați care, în vremea domniei lui Basarab-Neagoe, au 
zidit monumentul, făceau parte din una dintre cele mai de seamă familii ale boierimii mijlocii, 
Ei construiseră acest edificiu pentru a servi de lăcaș de cult al unci mănăstiri care — date 
fiind marile conflicte între domnie și feudali ce încep îndată și în cursul cărora unul dintre 
fraţi îşi va pierde capul — rămine timp de o generație în părăsire. Cind nepoții unuia din 
primii ctitori sînt pe cale de a-și dobindi un loc de seamă în noua feudalitate de la sfirșitul 
secolului, mănăstirea se desăvirșește, iar bisericii ci i se adaugă exonartexul azi dispărut. În 
sfirşit, cind aceştia — cei trei frați Buzești, binecunoscuţii dregători ai lui Mihai Viteazul — 
ajung printre cei mai puternici feudali ai vremii, monumentul îşi capătă și podoaba de pictură. 

Edificiul este conceput altfel decit cele prezentate pină aci; turla, neobișnuit de mare pentru 
dimensiunile monumentului, se sprijină pe două masive arce transversale pe axul edificiului 
şi direct pe capetele dinspre interior ale celor două abside laterale, ce preiau astfel aci rolul 
arcelor longitudinale de la monumentele de tipul Coziei. Dacă absida altarului mai este legată 
de arcul estic de susținere a turlei printr-o scurtă travee, faptul nu se datorește decit nevoii 
de a păstra această încăpere suficient de mare pentru nevoile cultului; spre vest însă, nu mai 
avem a face decît doar cu scurtul spațiu, cuprins sub latul și masivul arc de susținere al tur- 
lei. Un mic pronaos dreptunghiular — cu lungimea egală cu lățimea naosului și cu boltirea, 
în semicilindru, transversal pe axul monumentului — precede naosul. Pe acest plan atît de adu- 
nat, edificiul se înalță masiv, puternic, încoronat de o monumentală turlă (cu zidurile groase, 
străpunse de 12 ferestre cu pronunțate retrageri spre interior și prezentînd astfel o secțiune 
orizontală în stea 1 ale cărei proporții impunătoare accentuează, încă, impresia de forță. 
Ceea ce face ca totuși monumentul să nu devină cituși de puţin greoi, este judicioasa plas- 
tică a fațadelor bicrome. Deschiderile în retrageri succesive ale ferestrelor înalte și subțiri 
ale turlei îi dau acesteia o adevărată grație, neașteptată față de volumul ei. Despărțirea fața- 
delor printr-un bin foarte lat, tor între caveți, cuprins între întreite rînduri de cărămizi în 
dinți de fierăstrău, atenuează verticalitatea pe care o creează faptul că edificiul pornește 
de pe un plan atit de adunat. Același efect de accentuare a orizontalelor îl creează și rit- 
marea fațadelor cu firide; acestea sint, în registrul superior, foarte largi și terminate în 
arcaturi geminate, sprijinite pe laturi de pilaștri cu secțiunea în unghiuri drepte, iar la punctul 
de întîlnire, pe console; în registrul inferior, pilaștrii — corespunzători acelora din cel supe- 
rior — unesc briul cu soclul. Paramentul e constituit din imitația aparatului în piatră Drog 
şi cărămidă, asizele dintre fişiile tencuite fiind aci în număr de două. 

Cu excepţionala sa monumentalitate și cu perfecta adecvare a decoraţiei la jocul său de volume, 
monumentul constituie unul din cele mai caracteristice exemple de măiestrie cu care se putea 
construi în cărămidă, în "Țara Românească a primei jumătăţi a secolului al XVI-lea și, toto- 
dată, de calitatea artistică excepţională pe care o puteau atinge ctitoriile înălțate, cu mijloace 
mai modeste, de către feudalii mijlocii. 

Formele extrem de grave pe care le luase exploatarea otomană în cea de a doua jumătate a 
secolului al XVI-lea fac ca, acum, nici domnia să nu mai dispună de bogatele resurse nece- 
sare pentru ridicarea unor monumente somptuoase, de felul celor de la Argeș și Dealu, de 
pildă. Totodată, din punct de vedere al artei, în acea vreme "Țara Românească se găsea într-o 
relativă izolare; aflate acum de atîta vreme sub stăpînirea directă a Imperiului otoman, popoa- 
rele ortodoxe din Orient îşi încetaseră aproape cu desăvirșire activitatea în domeniul construirii 
de monumente religioase, aşa încît de schimburi cu ele în acest domeniu nu mai putea fi vorba. 
Reduși astfel la folosirea procedeelor telinice şi artistice existente încă mai dinainte în cuprinsul 


1 Secţiunea în stea era menită să ușureze din greutatea turlei, permițind totodată, prin grosimea zidurilor ci, păstrarea împin- 
gerilor calotei in cuprinsul acestora. Procedeul — bizantin la origine — se întilnește, cum am arătat mai sus, mai întii într-o formă 
mai puțin dezvoltată, la turla bisericii mari a Cozici, iar mai tirziu va f preluat la bisericuța bolniței aceleiași mănăstiri, precum 
şi la numeroase alte monumente. 

de mult întilnite în cuprinsul monumentelor anterioare, Acestea ofereau meșterilor un reper- 
toriu de procedee tehnice și forme artistice îndeajuns de bogat, pentru ca ei să poată răspunde 
cerințelor (foarte modeste în raport cu trecutul), ale momentului. Astfel, această perioadă — 
deşi nu aduce inovaţii esențiale — rămîne totuși, prin necontenitele reluări, prelucrări ale 
elementelor oferite de monumentele mai vechi, una dintre cele mai însemnate — dacă nu chiar 
cea mai însemnată — din întreaga evoluție a arhitecturii muntenești. 

Pentru biserica mănăstirii « Sfinta Treime» (15682) din Bucureşti — cunoscută azi sub numele 
de « Radu Vodă», după voievodul care a refăcut-o parțial în 1613—1614 — s-a luat, cum s-a 
arătat, ca model (cu destul de puţine modificări) structura bisericii mănăstirii Argeșului; iar 
biserica mănăstirii Tutana (1589) — azi cu boltirile căzute — reprezenta o variantă a celei 
de la Dealu. 

«Curtea Veche » (15592), biserica fostei reședințe domneşti din București, îmbină ele- 
mente din structura bisericilor de tipul Cozieil, cu altele ce o apropie de Tismana: traveea 
ce precede altarul e mai îngustă decit naosul; proscomidia și diaconicul constituie încăperi 
(nu simple firide), aci însă wai joase decît absida altarului. Merită a fi semnalat şi faptul că 
aici întilnim cea mai veche folosire sigură a contraforților la un monument din Țara Româ- 


1 Acestea sint: boltirea longitudinală, în semicilindeu, a pronaosului, păstrarea celor două nișe din pereții laterali ai naosului, 


situate la vest de baza turlei; trecerea de la planul patrat al acestei baze la cel circular al tamburului, prin in intermediul pandanti- 
vilor etc. 

nească: e vorba de un mic contrafort situat în ax, ce sprijinea — întocmai ca la bisericile 
moldoveneşti — latura de est a absidei poligonale a altarului. Același plan, în ce privește 
naosul, îl prezintă și biserica mănăstirii Bucovăţ (fig. 225) (după 1566, înainte de 1571), dar aci 
pronaosul, un dreptunghi cu lungimea egală cu lățimea naosului, este boltit cu două calote, 
despărțite între ele printr-un arc longitudinal. La ambele monumente, tendința către vertica- 
litate, caracteristică principalelor monumente ale primei jumătăţi a secolului, începe a se 
atenua, prevestind parcă apariţia siluetelor mai scunde, adesea intilnite la edificiile primei 
jumătăţi a secolului al XVII-lea. 

La Olteni (1562), ca şi la Mărcuţa (1586—1587), planul (p. 257) este, cu mici variante, cel al 
frumosului edificiu de la Căluiu. “Totuși, nici unul dintre aceste două monumente, ale căror turle 
s-au prăbuşit, nu pare să fi vădit îndrăzncața tendință spre verticalitate a ctitoriei Buzeştilor. 
La toată această serie de monumente, decorația fațadelor este încă şi mai variată decit struc- 
tura lor. Deși paramentul este cel obișnuit acum (suprafețe tencuite imitind piatra Drui, 
alternate cu cărămidă aparentă), totuși plastica fațadelor reuşeşte să creeze diferențieri destul 
de marcate, La « Curtea Veche» ea se reduce la un simplu şir de ocniţe, ce înconjoară, ca la 
Stănești, sub cornișa în dinţi de ficrăstrău, întregul edificiu. La Olteni firidele se prelungesc 
de la cornișă și pînă la soclu. În ambele cazuri, porțiunile de zidărie cuprinse între ocnițe sau 
firide prezintă secţiuni în unghiuri drepte. Celelalte monumente enumerate au fațadele împăr- 
țite în două registre printr-un briu, element pe care l-am întilnit pentru prima oară la Dealu, 
iar transpus în cărămidă, la Căluiu. Dar şi în ce privește tratarea acestui element, fiecare dintre 
monumente ne oferă altă variantă: el poate fi un tor subliniat de un dublu rind de dinți de 
fierăstrău (Bucovăţ) sau un tor între caveţi (Tutana, Mărcuţa) etc, Arcadele ce ritmează regis- 
trele prezintă și ele deosebiri marcate: la Bucovăţ ambele registre sînt decorate cu şiruri — 
necorespunzătoare între ele — de firide, în accentuată retragere faţă de suprafaţa zidurilor şi 
terminate în partea superioară cu arcade în plin cintru (ușor retrase faţă de aceeași suprafață), 
sprijinite de pilaștri cu secțiunea în unghiuri drepte; la Mărcuţa arcadele în plin cintru se spri- 
jină, în ambele registre, pe suporţi ce au căpătat formele rotunjite ale unor colonete geminate 
angajate, iar la Tutana, aceleași forme apar numai în registrul superior, cel inferior prezentind 
pilaştri cu secţiunea în unghiuri drepte. O menţiune deosebită merită și formele rotunjite 
ce se vădesc, la Mărcuţa, și în profilele foarte bogate ale cornișei şi soclului, pentru a căror 
realizare s-au întrebuințat cărămizile de forme speciale, de felul celor folosite, încă la începutul 
veacului, la construcțiile de la Snagov sau Mitropolia din Tirgovişte. Cum se poate observa 
deci, în linii generale, plastica fațadelor se îmbogățește treptat, în ultima parte a epocii de care 
ne ocupăm temarcîndu-se o predilecție pentru folosirea unor profile și secțiuni din ce în ce 
mai rotunjite. 

Ultimul și cel mai de seamă monument din această serie este biserica mănăstirii « Mihai Vodă» din 
Bucureşti (clădită între 1589—1591) de către viitorul domn Mihai Viteazul. În linii mari, planul 
(p. 260) folosit este cel întîlnit la « Curtea Veche» şi Bucovăț, cu deosebirea că cele două încă- 
peri ce flanchează altarul sint acum de aceeași înălțime cu acesta și încoronate fiecare de cite 
o mică turlă. Turla mare a naosului — octogonală atit la interior cit și la exterior — este spriji- 
nită pe pandantivi. O însemnată inovaţie ne întimpină la despărțirea naosului de pronaosul 

Târgovişte. Biserica Domnească. Plan. 


de acest scop sînt atit dimensiunile, cit și structura ei. Prin acest rol de protejare a intrării — 
evidenţiat şi de faptul că acoperișul său se menţine sub cornişa pronaosului — pridvorul 
Bisericii Domnești din Tirgovişte se apropie de micul pridvor de lemn pe care l-am remarcat 
la modestul monument al bolniţei Bistriţei, din prima jumătate a secolului și, ca atare, putem 
crede că pridvorul pe stilpi de zidărie de tipul celui întîlnit pentru prima oară în 1583 aci 
(tip ce va deveni frecvent în secolul următor), nu este decît transpunerea în zidărie, sub 
influența marilor pridvoare athonite imitate la noi, a unui element constatat, în lemn, la 
monumente religioase cu cinci decenii anterioare, dar folosit încă mult mai înainte, în arhi- 
tectura laică. 


Despre complexele de clădiri monastice din prima jumătate a secolului al XVI-lea nu avem 
ştiri sigure; de abia dacă izvoarele narative ne informează că — așa cum era de așteptat — 
unele dintre ele erau înconjurate cu incinte ale căror ziduri le puteau asigura măcar o rela- 
tivă posibilitate de apărare. Pentru cea de a doua jumătate a secolului, nu numai că un izvor 
istoric ne informează precis că, la Stănești (probabil din 1586—1587) și la Căluiul (probabil 
de la 1588), se construiseră corpuri de chilii adosate zidului de incintă (cel puţin pe una din 
laturile acesteia) și precedate de galerii deschise pe arcade sprijinite pe stilpi de cărămidă, 
(în ambele cazuri dispărute), ci ni s-a păstrat chiar un exemplar de asemenea galerii, situate 
la nivelul solului, la Comana (către 1588) (fig. 228). Faptul că, pentru primele două exemple 
izvorul amintit ne indică precis că meșterii constructori au fost «nemți» (desigur sași), ca și 
acela că, la Comana, stilpii sint cilindrici, ne-ar îndreptăți să credem că în aceste cazuri cel 
puţin, avem a face nu cu un împrumut din centrele monastice ortodoxe, ci cu prelucrări 
locale ale galeriilor atit de frecvent folosite în athitectura Renașterii apusene. În lumina celor 
arătate pină aci, cea de a doua parte a secolului al XV-lea (aproape necunoscută din punct 
de vedere artistic) şi întregul secol al XVI-lea apar totodată și ca marea perioadă de adap- 
tare la condiţiile naturale ale Țării Românești, ca și la cele economice și sociale ale vremii, 
a unor elemente venite din afară, dar și ca epoca valorificării în arta religioasă a unor elemente 

